Ғүмәров Фәйзи Муллағәли улы

Ғүмәров Фәйзи Муллағәли улы (3 март 1926 йыл — 27 июль 2002 йыл) — комсомол һәм партия органдары хеҙмәткәре, журналист һәм шағир. Бөйөк Ватан һәм 1945 йылғы совет-япон һуғышында ҡатнашыусы. 1965—1987 йылдарҙа  Стәрлебаш район гәзите мөхәррире. 1957 йылдан — СССР Журналистар союзы, 1971 йылдан — СССР Яҙыусылар союзы ағзаһы. 2-се дәрәжә Ватан һуғышы ордены кавалеры (1985). Башҡорт АССР-ының атҡаҙанған мәҙәниәт хеҙмәткәре (1986). Стәрлебаш районының Аҡмулла исемендәге премияһының беренсе лауреаты (1995).

 Биографияһы 
Фәйзи Муллағәли улы Ғүмәров 1926 йылдың 3 мартында Башҡорт АССР-ы Стәрлетамаҡ кантоны Иҫке Хәлекәй Хәҙер Башҡортостан Республикаһының  Хәлекәй ауылында тыуған.

Урындағы мәктәптә уҡый. Армия сафында һигеҙ йыл хеҙмәт итә. Япон самурайҙарына ҡаршы һуғышта ҡатнаша. 1947—1951 йылдарҙа «Силәбе-40» ҡалаһында заводта эшләй. Артабан Стәрлебаш районының комсомол һәм партия органдары хеҙмәткәре  гәзите редакцияһында эш башлай. 1956—1958 йылдарҙа «Һәнәк» журналында, «Ҡыҙыл таң» гәзитендә хәбәрсе була.

1958—1962 йылдарҙа Ленинград ҡалаһында партияның юғары мәктәбендә журналист һөнәре буйынса уҡый һәм алдағы өс йылда Туймазы ҡалаһы һәм районы гәзитендә мөхәррир урынбаҫары була. 1965 йылда Стәрлебаш районы «Ленин юлы» гәзитенә мөхәррир булып ҡайта һәм был вазифала 1987 йылға тиклем эшләй.

Фәйзи Ғүмәров районда 1994 йылда булдырылған М. Аҡмулла исемендәге премияның беренсе лауреаты.

Ижади эшмәкәрлеге 50-се йылдарҙа башлана. Әҙип ижадының төп йүнәлеше — сатира һәм юмор.
Уға «Башҡортостандың атҡаҙанған мәҙәниәт хеҙмәткәре» тигән маҡтаулы исем бирелә.
1971 йылдан СССР Яҙыусылар союзы ағзаһы.

 Иҫкәрмәләр 

 Әҙәбиәт 
 Башҡорт шиғриәте антологияһы Башҡортостан китап нәшриәте 2001 йыл. — ISBN 5-295-02743-0

 Сығанаҡтар 
 Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
 Писатели земли башкирской. Справочник / Сост.: Р. Н. Баимов, Г. Н. Гареева, Р. Х. Тимергалина. — Уфа: Китап, 2006. — 496 с.
 Ғәйнуллин М. Ф., Хөсәйенов Ғ. Б. Совет Башҡортостаны яҙыусылары. Биобиблиографик белешмә. Тулыландырылған, төҙәтелгән икенсе баҫма. — Өфө: Башҡортостан китап нәшриәте, 1988. — 400 бит. 
 Гайнуллин М. Ф., Хусаинов Г. Б. Писатели Советской Башкирии. Биобиблиографический справочник / Оформление А. Королевского. — Уфа: Башкирское книжное издательство, 1977. — 416 стр. 

 Һылтанмалар 

 МР Стерлибашевский район Республики Башкортостан. Официальный сайт 

Категория:СССР яҙыусылары
Категория:Башҡорт яҙыусылары
Категория:Башҡорт шағирҙары
Категория:СССР Яҙыусылар союзы ағзалары
Категория:Башҡортостан Яҙыусылар союзы ағзалары
Категория:Бөйөк Ватан һуғышында ҡатнашыусылар
Категория:Бөйөк Ватан һуғышында ҡатнашҡан яҙыусылар
Категория:М. Аҡмулла исемендәге премия (Стәрлебаш районы) лауреаттары
Категория:XX быуат журналистары
Категория:Башҡортостан журналистары
Категория:СССР Журналистар союзы ағзалары
Категория:«Һәнәк» журналы хеҙмәткәрҙәре
Категория:«Ҡыҙыл таң» гәзите журналистары
Категория:Башҡортостандың атҡаҙанған мәҙәниәт хеҙмәткәрҙәре
Категория:КПСС ағзалары